Oficiālais Vēstnesis L 146 , 11/06/1999 Lpp. 0031 - 0032



Komisijas Direktīva 1999/56/EK (1999. gada 3. jūnijs), ar ko tehnikas attīstībai pielāgo padomes Direktīvu 78/933/EEK attiecībā uz apgaismes ierīču un gaismas signālierīču uzstādīšanu lauksaimniecības un mežsaimniecības riteņtraktoros (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1974. gada 4. marta Direktīvu 74/150/EEK par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu [1], kurā jaunākie grozījumi izdarīti ar Eiropas Parlamenta un Padomes Direktīvu 97/54/EK [2], un jo īpaši tās 11. pantu, ņemot vērā Padomes 1978. gada 17. oktobra Direktīvu 78/933/EEK par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu lauksaimniecības un mežsaimniecības riteņtraktoros [3], kurā jaunākie grozījumi izdarīti ar Direktīvu 97/54/EK, un jo īpaši tās 5. pantu, (1) tā kā, lai uzlabotu drošību, tagad ir jāprecizē, kā būtu jāuzstāda gaismas signālierīces; (2) tā kā šajā direktīvā paredzētie pasākumi ir saskaņā ar atzinumu, ko sniegusi Komiteja pielāgošanai tehnikas attīstībai, kura izveidota ar Direktīvas 74/150/EEK 12. pantu, IR PIEŅĒMUSI ŠO DIREKTĪVU. 1. pants Direktīvas 78/993/EEK pielikumus groza tā, kā norādīts šīs direktīvas pielikumā. 2. pants 1. No 2000. gada 1. jūlija dalībvalstis nedrīkst: - atteikties piešķirt EK tipa apstiprinājumu, izdot Direktīvas 74/150/EEK 10. panta 1. punkta trešajā ievilkumā paredzēto dokumentu vai piešķirt valsts tipa apstiprinājumu attiecībā uz traktora tipu, vai - aizliegt nodot traktorus ekspluatācijā, ja attiecīgie traktori atbilst ar šo direktīvu grozītas Direktīvas 78/933/EEK prasībām. 2. No 2001. gada 1. janvāra dalībvalstis: - vairs nedrīkst izdot Direktīvas 74/150/EEK 10. panta 1. punkta 3. ievilkumā paredzēto dokumentu attiecībā uz traktora tipu, kas neatbilst ar šo direktīvu grozītas Direktīvas 78/933/EEK prasībām, - var atteikties piešķirt valsts tipa apstiprinājumu attiecībā uz traktora tipu, kas neatbilst ar šo direktīvu grozītas Direktīvas 78/933/EEK prasībām. 3. pants 1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2000. gada 30. jūnijam izpildītu šīs direktīvas prasības. Par to dalībvalstis tūlīt informē Komisiju. Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarīt šādas atsauces. 2. Dalībvalstis dara Komisijai zināmus galvenos savu tiesību aktu noteikumus, ko tās pieņem jomā, kuru reglamentē šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1999. gada 3. jūnijā Komisijas vārdā — Komisijas loceklis Martin Bangemann [1] OV L 84, 28.3.1974., 10. lpp. [2] OV L 277, 10.10.1977., 24. lpp. [3] OV L 325, 20.11.1978., 16. lpp. -------------------------------------------------- PIELIKUMS Direktīvas 78/933/EEK pielikumus groza šādi. 1. Direktīvas I pielikumā izdara šādus grozījumus: a)tā 3.13. punktā:—svītro visas atsauces uz vārdkopu "selektīvi dzeltena",—devītajā ievilkumā svītro atlikušo teikuma daļu aiz vārda "balta",—svītro pēdējo daļu; b) ar šo aizstāj 4.2.4.2.2. punktu: "4.2.4.2.2. Traktoriem, kam priekšgalā var uzstādīt pārvietojamas ierīces, papildus 4.2.4.2.1. punktā minētajiem lukturiem ne augstāk par 3000 mm atļauj uzstādīt divus tuvās gaismas galvenos lukturus, ja elektriskais saslēgums ir tāds, ka abus tuvās gaismas galveno lukturu pārus nevar ieslēgt vienlaikus."; c) pielikuma 4.7.1. punktā"pēc izvēles" aizstāj ar "obligāts"; d) pielikuma 4.9.4.2. punktā "2100 mm" aizstāj ar "2300 mm". 2. Direktīvas II pielikumā izdara šādus grozījumus: a)aiz virsraksta tekstu, kurā teikts:"4. panta 2. punkts un 10. pants Padomes 1974. gada 4. marta Direktīvā 74/150/EEK par dalībvalstu tiesību aktu tuvināšanu attiecībā uz tipa apstiprinājumu lauksaimniecības vai mežsaimniecības riteņtraktoriem ar maksimālo projektēto ātrumu no 6 līdz 25 km/h," aizstāj ar šādu tekstu:"4. panta 2. punkts un 10. pants Padomes Direktīvā 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu"; b) 1. zemsvītras piezīmes beigās svītro "ar maksimālo projektēto ātrumu no 6 līdz 25 km/h". --------------------------------------------------